Source: https://beta.e-justice.europa.eu/380/SL/succession?GREECE&member=1
Timestamp: 2019-09-23 01:19:32+00:00

Document:
Za obravnavanje zahtev za razglasitev izvršljivosti v skladu s členom 45(1) je pristojno enočlansko sodišče prve stopnje (Μονομελές Πρωτοδικείο) v okrožju, kjer ima oseba, zoper katero se zahteva izvršitev, stalno prebivališče ali začasno prebivališče, če nima stalnega prebivališča. Če zadevna oseba nima začasnega prebivališča, je pristojno enočlansko sodišče prve stopnje v glavnem mestu (člen 905(1) zakonika o civilnem postopku).
Za obravnavanje pritožb zoper odločbe, izdane v skladu s členom 45(1), je pristojno enočlansko pritožbeno sodišče (Μονομελές Εφετείο), na območju katerega je enočlansko sodišče prve stopnje, ki je obravnavalo zahtevo.
Odločba o pritožbi iz člena 51 (enočlansko pritožbeno sodišče) se lahko izpodbija pred vrhovnim sodiščem (Άρειος Πάγος).
Izvršljivost razglasi enočlansko sodišče prve stopnje v postopku ex parte (členi 740–781 zakonika o civilnem postopku).
Pritožbe pred enočlanskim pritožbenim sodiščem zoper navedeno odločbo enočlanskega pritožbenega sodišča se obravnavajo v kontradiktornem postopku (člen 524 zakonika o civilnem postopku).
Odločba se lahko razveljavi iz razlogov, navedenih v členu 559 zakonika o civilnem postopku.
Okrožno civilno sodišče (Ειρηνοδικείο) v okrožju, kjer je imel zapustnik v času smrti stalno prebivališče ali začasno prebivališče, če ni imel stalnega prebivališča. Če zapustnik ni imel začasnega prebivališča, je pristojno okrožno civilno sodišče v glavnem mestu (člena 30 in 810 zakonika o civilnem postopku).
A. Odločba o izdaji potrdila o dedovanju v skladu s členom 72(1) Uredbe se lahko izpodbija z vložitvijo pritožbe pri veččlanskem sodišču prve stopnje (Πολυμελούς Πρωτοδικείου) v okrožju okrožnega civilnega sodišča (člen 824(1) v povezavi s členom 18 zakonika o civilnem postopku).
B. Odločba o preklicu potrdila, razglasitvi njegove neveljavnosti ali njegovi spremembi se v skladu s členom 71 in členom 73(1)(a) Uredbe lahko izpodbija samo v postopku tretje stranke pred zapuščinskim sodiščem, ki je okrožno civilno sodišče (Ειρηνοδικείο) v okrožju, kjer je imel zapustnik v času smrti stalno prebivališče ali začasno prebivališče, če ni imel stalnega prebivališča. Če zapustnik ni imel začasnega prebivališča, je pristojno okrožno sodišče v glavnem mestu (člena 823 in 824 zakonika o civilnem postopku v povezavi s členom 1965 civilnega zakonika).
Za pritožbeni postopek (pod A) glej člene 495–500 in 511–537 zakonika o civilnem postopku.
Za postopek tretje stranke (pod B) glej člene 583–590 zakonika o civilnem postopku.
Notarji so pravni strokovnjaki, ki so pristojni za zapuščinske zadeve.
Notarji delujejo pod nadzorom pravosodnega organa (državni tožilec pri sodišču prve stopnje – Εισαγγελέα Πρωτοδικών).
Notarji so neplačani javni uslužbenci, ki so pooblaščeni za sestavljanje javnih dokumentov, ki imajo veljavnost javnih listin ter večjo dokazno moč, točen datum in izvršljivost.
Pri opravljanju svojih nalog z uporabo prava hkrati varujejo interese države in interese strank ter kot pravniki z visoko akademsko izobrazbo ravnajo nepristransko in vključenim strankam zagotavljajo pravno varnost, s čimer se preprečujejo morebitni sodni postopki.
Te lastnosti notarjev ter dokumentov in listin, ki jih sestavijo, pomenijo, da imajo notarji dejavno in učinkovito vlogo v preventivnem pravosodju ter varujejo pravice vseh vključenih strank.

References: sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče